經數: 二○七二

經名: 往生集卷第二

頁數: 一四一

上              欄

自從而和之. 後無疾而化

白居易少傳

唐白居易. 官中大夫太子少傅. 捨宅爲香山

寺. 號香山居士. 晩歲患風痺. 出俸錢三萬. 繪

西方極樂世界一部依正莊嚴. 悉按無量壽

經. 靡不曲盡頂禮發願. 以偈贊曰. 極樂世界

淸淨土. 無諸惡道及衆苦. 願如我身老病者.

同生無量壽佛所

贊曰. 人傳[&FFFF]#[&FFFF]#有樂天名. 樂天辭以偈曰. 海

山不是吾歸處. 歸卽須歸兜率天. 今復捨兜

率. 而心淨土. 豈所謂披砂揀金. 愈擇而愈精

者耶

張□都總

宋張□. 官兩浙都總管. 期生淨土. 刻勵念佛.

闔門長幼. 靡不從化. 鑿池栽蓮. 日率妻子課

佛萬遍. 孝宗皇帝親書蓮杜二字賜焉

蘇軾學士

宋蘇軾. 號東坡. 官翰林學士. 南遷日. □彌

陀像一軸. 行且佩帶. 人問之. 答曰. 此軾生西

方公據也. 母夫人程氏歿. 以[&FFFF]#珥遺□. 命工

胡□. 繪彌陀像. 以□往生

贊曰. 老泉爲薦先亡. 曾於極樂院. 造六菩薩

像. 而子由往來法門亦甚密邇. 蓋蘇氏之歸

心三寶素矣. 世有刻西方公據者. 增以俚語

謂出自坡公. 此誣也. 具眼者勿因僞而倂棄

其眞

張無盡丞相

宋張商英. 初以夫人向氏激發. 留神內典. 號

無盡居士. 嘗著發願文云. 思此世界. 五濁亂

中              欄

心. 無正觀力. 無了因力. 自性唯心. 不能悟

達. 謹遵釋迦世尊金口之敎. 專念阿彌陀佛.

心彼世尊願力攝受. 待報滿時. 往生極樂. 如

順水乘舟不勞自力而至矣

贊曰. 無盡悟禪宗於兜率悅公. 而拳拳乎安

養是念. 其爲計審矣. 自香山至此四公. 雖西

方瑞應史未詳錄. 而據因以考果. 不生西方

將奚生哉

總論

愚聞之. 古德云. 士大夫英敏過人者. 多自僧

中來. 然嘗疑之. 迷而不返者什九. 不負宿因

者什一. 其故何也. 五濁惡也. 多諸退緣. 賢者

所難[&FFFF]#也. 故戒禪師後身爲東坡. 靑禪師後

身爲曾魯公. 哲禪師後身耽富貴. 多憂苦. 夫

東坡最爲親近法門. 而曾公已不之及. 彼哲

老之後身. 其迷抑又甚矣. 古今知識. 所以勸

人捨五濁而心淨土也. 然則劉遺民而下諸

君子. 所得不旣多乎

處士往生類

周續之

宋周續之. 雁門人. 十二通五經五緯. 號十經

童子. 養志間居. 公卿交□皆不就. 事廬山遠

法師預蓮社. 文帝踐祚. 召對辨析. 帝大悅. 或

問身爲處士. 時踐王庭可乎. 答曰. 心馳魏闕

者. 以江湖爲桎梧. 情致兩亡者. 市朝亦岩穴

耳. 時稱通隱先生. 後居鐘山. 專心念佛. 愈老

愈篤. 一日向空云. 佛來迎我. 合掌而逝

贊曰. 續之能岩穴市朝. 則亦可以西方東土

矣. 而必念佛心生. 其眞知利害者乎. 古有頌

下              欄

云. 高山平地總西方. 未到家者請勿戱論

鄭牧卿

唐鄭牧卿. 榮陽人. 擧家念佛. 開元中病篤. 有

勸進魚肉者. 確乎不許. 手執香爐. 願心往生.

忽異香充蔚. 奄然而逝. 舅尙書蘇[&FFFF]#. 夢寶池

蓮開. 牧卿坐其上

張元祥

唐張元祥. 居常念佛不輟. 一日促家人云. 西

方聖人待我齋畢同往. 齋事訖焚香跏趺. 面

西而化

孫良

宋孫良. 錢塘人. 隱居閱大藏. 尤得華嚴之旨.

依大智律師. 受菩薩戒. 日誦佛萬聲. 二十年

不輟. 忽日. 命家人請僧念佛. 以助往生僧集.

念佛方半餉. 望空合掌云. 佛及菩薩. 已荷降

臨. 退坐而化

贊曰. 華嚴合論謂. 心生淨土菩薩. 未達一乘

大道. 而此老得華嚴之旨. 何乃心生淨土. 蓋

合論且爲一分取相凡夫. 破其執見. 是得事

淨土. 未得理淨土者. 此老事理圓通. 華藏蓮

池. 是一非二. 正爾心生. 不足疑也. 論淨土

者. 當據華嚴行願品爲主. 而以合論參之

元子平

唐元子平. 寓京口觀音寺念佛. 忽聞空中音

樂. 卽西向坐化. 異香數日不絶

庾銑

梁庾銑. 新野人. 武帝召爲黃門侍郎. 不赴六

時念佛. 一夕見道人. 自稱願公. 呼銑爲上行

先生. 授香而去. 後四年願復至. 遂化去. 空中

經數: 二○七二

經名: 往生集卷第二

頁數: 一四二

上              欄

言. 上行先生. 已主安養

宋滿

隋宋滿. 常州人. 計[&FFFF]#念佛. 積三十石. 開皇八

年九月. 飯僧畢坐逝. 人見天華異香滿乘空

西去

汾陽老人

唐汾陽老人. 於法忍山. 借一空房止宿. 晝夜

念佛. 貞觀五年. 命終時. 太光遍照. 面西而

逝. 人見乘蓮臺去

元子才

唐元子才. 居潤州觀音寺. 誦彌陀經念佛. 忽

小疾. 夜聞空中香氣樂音. 似有人言. 粗樂已

過. 細樂續來. 君當行矣. 念佛而化. 異香數日

不散

吳子章

元吳子章. 蘇州人. 世業醫. 與兄子才. 同參雲

屋和尙. 精勤念佛. 合門奉法. 至正間無疾. 合

掌稱佛名化去

何曇跡

元何曇跡. 年十八. 持菩薩戒念佛. 一宵四鼓

卽起念誦. 人云太早. 答云. 見佛金相. □花來

迎. 遂脫去

王□

宋王□. 四明人. 號無功□. 凡禪林宗旨. 天台

敎門. 無不洞達. 著淨土自信錄. 晩年專心念

佛西向坐化. 異香芬郁. 焚龕時獲舍利如菽

者百八粒

范儼

宋范儼. 仁和人. 絶心世務. 其子不能治家. 儼

中              欄

不之顧. 但云. 我自是寄客耳. 日誦法華. 念阿

彌陀佛. 專心不懈. 忽見普賢菩薩乘六牙白

象放金色光. 報儼云. 明日卯時當行. 越一夕.

佛菩薩來迎. 就座合掌而逝

陸沅道

宋陸沅道. 號省菴居士. 住明之橫溪. 晨起焚

香趺坐. 目不他瞬. 首倡偈曰. □手淸晨貝葉

開. 不心諸福不禳災. 世緣斷處從他斷. 劫

火光中舞一□. 然後念誦不緩不急. 聲如貫

珠. 每日法華一遍. 彌陀萬聲. 一意西馳. 年

八十五. 四月六日沐浴整衣而逝. □殮忽聞

蓮華馥郁之氣. 皆不知來處. 近○之蓋出自

口中也

孫忠

宋孫忠. 四明人. 早慕西方. 於郡城東. 築菴念

佛. 後因病請僧百人繫念. 忽仰空合掌. 手結

雙印. 怡然而化. 闔城聞天樂異香. 漸向西沒.

三子相繼念佛. 亦坐化

比銓

宋比銓. 家錢唐. 同妻施氏. 專心淨土. 平時諸

善悉用回向. 後及妻前後命終. 皆感化佛. 持

□接引而去

唐世良

宋唐世良. 會稽人. 持戒念佛. 年老疾病. 猶不

就枕. 誦彌陀經十萬過. 謂家人云. 佛來接

我. 言訖作禮. 卽便坐逝. 利行人時在道味山.

夜夢西方異光. □華天樂. 空中聲云. 唐世良

已歸淨土

計公

下              欄

宋計公. 四明桃源鐵工也. 年七十. 兩目喪明.

里中Ｃ學諭. 以擘□圖印施. 勸人念佛. 計公

初受一圖. 念滿三十六萬聲. 念至四圖兩目

瞭然. 如是三載. 念滿十七圖. 一日念佛忽氣

絶. 半日復蘇曰. 佛令分六圖與Ｃ學諭. 是勸

導之首. 分一圖與李二公. 是俵圖之人. 囑其

子往謝之. 言訖沐浴西向而化

陳君璋

元陳君璋. 黃岩人. 端重寡言. 年四十. 與室葉

氏. 披誦法華. 念佛惟謹. 年六十疾篤. 一夕命

其子景星. 扶之坐謂曰. 吾歸去. 日歸何處去.

曰沒處去. 又曰. 我死宜依桑門□維法. 言訖

合掌. 稱南無阿陀佛而逝

張銓

晉張銓. 野之族子也. 高逸好學. 耕鋤間帶經

不釋. 屢徵弗就庾悅以其貧. 擧爲□陽令. 笑

曰. 古人以容膝爲安. 屈志就祿. 奚榮之有. 乃

入廬山. 依遠公蓮社. 硏窮內典. 多有悟入. 宋

景平元年. 無疾西向念佛安臥而卒

闕公則

晉闕公則. 入廬山蓮社旣卒. 友人於洛陽白

馬寺. 夜中爲作忌祭. 忽一時林木殿宇皆成

金色. 空中有聲. 曰我闕公則也. 祈生極樂. 今

已得生. 言訖無所見

贊曰. 瑞應感乎臨終者多矣. 至如身沒之後

而乃現金色於他方. 報往生於空際. 闕公其

希有乎

李知遙

唐李知遙. 善淨土敎. 率衆五會念佛. 後因疾

經數: 二○七二

經名: 往生集卷第二

頁數: 一四三

上              欄

忽云. 佛來迎我. 洗漱更衣. 索香爐出堂頂禮.

聞空中說偈. 有引君生淨土. 將爾上金橋之

句. 就床端坐而化. 衆聞異香焉

高浩象

梁高浩象. 東平人. 杜門靜坐. 專誦無量壽經.

嘗在觀中. 覺自身泛紅蓮於池面. 初未見佛.

乃卽花上傾心禮佛. 遙想金容光輝遠映. 一

夕見衆菩薩來迎. 卽時化去

贊曰. 古有二僧. 作蓮花開合想. 後同生淨土.

象之身泛紅蓮. 其亦觀想精誠之所致耶

徐六公

宋徐六公者. 嘉興人. 務農爲業. 夫婦蔬食. 精

勤念佛. 四十年預作一龕臨終. 易布衣草履.

入龕端坐. 頃之曰. 佛來迎我. 卽化去

陸俊

宋陸俊. 鐵塘人. 少事公門. 久之棄去. 以淨土

爲業. 每對佛懺悔. 垂淚交□. 道友相見. 說

淨土因緣. □十餘句. 便悲咽感嘆. 臨終. 請圓

淨律師. 開示西方. 諷觀經至上品. 淨曰. 可以

行矣. 俊曰. 衆聖未齊. 姑待之. 少頃忽起就竹

床. 面西端坐而逝

贊曰. 無量壽經云. 聞說阿彌陀佛. 淚卽出者.

皆宿世善根所致. 俊之悲咽. 本乎中心而達

之面目. 往生固其宜矣. 今戱調而談淨土奚

可哉

黃打鐵

宋黃公. 潭州人. 本軍伍. 以打鐵爲生. 爲鉗鎚

時. 念佛不輟口. 一日無疾. 託□人爲寫頌云.

□□□□. 久鍊成剛. 太平將近. 我往西方. 卽

中              欄

化去. 其頌盛傳湖南. 人多念佛

贊曰. 據黃公別要他能. 止是念佛不輟口耳.

世人不肯依樣行持. 而尋奇覓巧. 遂成虔度.

噫非所謂□嫌易簡□心難耶

蓮花太公

大明蓮花太公者. 越人. 一生拙朴. 惟晝夜念

佛不絶. 命終之後. 棺上忽生蓮花一枝. 親里

驚嘆. 因號蓮花太公云

華居士

大明華居士. 江干人. 醇朴無僞. 與人不款曲.

中年屬業諸子. 獨處一室. 不涉世事. 朝暮惟

孜孜念佛而已. 後將卒. 自知時至. 更衣正寢.

手整冠端坐. 別衆而逝. 其子先已作棺. 於是

易龕. 如沙門故事. 擧龕之日觀者如堵. 遠近

嚮慕焉

總論

或問. 淨名龐老何以不聞心生. 答曰. 爾試自

評之. 如其未及二公心生固不必論. 卽使再

來金粟. 何妨更見彌陀. 苟爲不然. 淨名不覲

釋迦. 龐老不參馬祖矣. 且夫心淨土淨. 非淨

名語歟. 不與萬法爲侶. 非龐老語歟. 爾一朝

踏著淨地. 當云何期自念. 本自淸淨. 何期自

念. 不侶萬法. 何期二公常在淨土. 復奚疑

哉

尼僧往生類

尼大明

隋尼大明. 每入室禮念. 先著淨衣. 口含比香.

文帝后甚重之. 將終之日. 衆忽聞比香滿室.

俄而光明如雲. 隱隱向西沒焉

下              欄

贊曰. 一尼造法華經. 虔敬類是. 後感報靈異.

而二僧冥府誦經. 致禮遇有殊. 則無稱怪其然

矣. 今時念佛. 有幾人似明者乎. 使人人如是

念佛. 而千不千生. 萬不萬生者. 吾弗信也

尼淨眞

唐尼淨眞. 居長安積善寺. 衲衣乞食. 誦金剛

經十萬遍. 篤志念佛. 語弟子曰. 五月內十度

見佛. 兩度見寶蓮花上童子遊戱. 吾已得上

品生. 言訖跏趺而化. 祥光滿庵

尼悟性

唐尼悟性. 居廬山念佛. 虔願往生. 忽聞空中

音樂. 謂左右曰. 我已得中品生. 見同志念佛

精進者. 皆有蓮花待之. 汝等好自努力. 言訖

而逝

贊曰. 上中品位. 二尼能決諸已者何. 一則內

觀自行之淺深. 二則外稽瑞應之勝劣耳. 可

誣也哉

尼能奉

宋尼能奉. 金塘人. 專修淨業. 嘗夢佛光照身.

及聞空中善言開慰. 告其徒曰. 吾往生態至.

少頃聞奉念佛聲甚□. 奔往視之. 則合掌面

西坐逝矣. 共香滿室. 樂音西邁

尼法藏

宋尼法藏. 居金陵. 勤志念佛. 夜見佛菩薩來.

光明照寺. 奄然而化

總論

佛以姨母出家. 嘆正法由此而減. 使女人出

家者皆如上五人. 正法其彌昌乎. 而勢所不

能. 佛 之懸記非過矣. 噫眞正出家之男子. 邇

經數: 二○七二

經名: 往生集卷第二

頁數: 一四四

上              欄

來尙不多得. 而肉女衆歟. 吾於是乎有感

婦女往生類

隋皇后

隋文帝. 后獨孤子. 雖處王宮. 深厭女質. 常念

阿彌陀佛. 以八月甲子命終. 時永安宮北. 種

種音樂. 自然震[&FFFF]#. 異香滿室. 從空而至. 帝問

□提斯那. 是何祥瑞. 對曰. 淨土有佛. 號阿彌

陀. 皇后業高. 超登彼國. 故現斯瑞耳

贊曰. 捨中宮之貴寵. 志淨土而往生. 古有韋

提. 今見之矣

姚婆

唐姚婆. 因范行婆者勸令念佛. 後臨終見佛

菩薩來迎. 告佛言. 未與范行婆別. 請佛暫住

空中. 范至姚婆立化

贊曰. 臨行別范. 不背本也. 佛住空中. □順衆

生也. 卓立而逝. 亦奇矣

溫靜文妻

唐溫靜文妻. 幷州人. 久患在床. 靜文勸令念

佛. 一年忽睹淨土. 告其夫云. 我已見佛. 後月

當去. 囑父母云. 今得隨佛往生. 願專心念佛.

他日西方相見耳. 言訖而逝

胡長婆

宋胡長婆李氏. 上虞人. 夫喪後. 日夜高聲念

佛. 及誦彌陀經凡十餘年. 一日見有僧覆以

緋蓋. 曰汝十五日子時往生. 問師何人. 曰是

汝所念者. 婆遂會別諸親. 至期有異香光明.

端坐而逝. 七日焚化. 齒如白玉. 舌如紅蓮. 睛

如葡萄. 皆精堅不壞. 舍利不可數計. 次日焚

處生一花. 如白罌粟云

中              欄

贊曰. 諸根不壞. 舍利無數. 世譏女人五漏之

體. 無乃不可乎

鄭氏

宋鄭氏. 錢塘人. 日課觀音經. 念佛不輟. 後病

中索浴. 浴畢西向坐. 問家人云. 聞磬聲乎. 淨

土諸聖且至. 已而合掌喜躍曰. 佛菩薩來. 觀

音手執金臺. 如來接我登座. 遂奄然而化

陳氏□

宋陳氏□. 錢塘人. 從靈芝律師. 受菩薩戒. 專

心念佛日課千拜. 嘗有舍利散於經案. 臨 終

見佛來迎. 顧語旁人. 未及半已凝然不動矣

黃氏

宋黃氏. 四明人. 早喪夫. 因歸父舍. 精修淨

業. 臨終見佛來迎. 結印徐行. 儼然立化. 家

人篩陸於地. 以驗生處. 見蓮花一□生陸中

贊曰. 燒陸之說未考. 但其見佛來迎. 結印立

化. 高登蓮品必矣

王氏夫人

宋荊王夫人王氏. 專修淨業. 曉夕勤至. 給侍

之人. 無不則效. 惟一妾懈慢. 夫人責之. 遂悔

悟精進. 忽無疾而逝. 致夢他妾云. 蒙夫人誨.

已生安養. 夫人未信也. 俄而亦夢. 與妾同遊

寶池. 見一花天衣飄揚. 題曰. 楊傑一華朝服

而坐. 題曰. 馬□復見金臺光明晃耀. 妾指曰.

此夫人生處也. 旣覺彌加精進. 年八十一. 慶

誕之晨. 秉燭然香. 望觀音閣而立. 左右方具

儀獻壽已立化矣

贊曰. 集至此. 女人立化. 蓋三人焉. 金臺晃

耀. 亦上品之流矣. 孰曰閨閣無人哉

下              欄

馮氏夫人

宋廣平郡夫人馮氏. 少多病. 慈受深禪師. 敎

以齋戒念佛. 諦信力行十年不怠. 忽厭世. 人

怪之曰. 淸淨界中. 失念至此. 支那緣盡. 行卽

西歸. 何怪之有. 臨終氣絶復甦. 謂家人曰. 吾

已歸淨土. 見佛境界. 與華嚴十六觀經所說

不異. 已而長逝. 三日後擧屍如生. 異香芬

馥

王氏女

宋吉安王氏女. 日誦彌陀金剛觀音諸經念

佛. 心度母死旣殮. 惡血滴百. 女發誓云. 若我

孝心. 願臭氣不作. 言訖流血卽止. 父娶後

室. 與同修淨業. 後得疾. 請僧說淨土觀法. 忽

索衣吉祥而臥. 攬觀音手所執幡. 寂然不動.

母篩陸於地. 以驗受生. 見陸中出蓮花數□

周氏

宋周氏妙聰. 周元卿之女也. 因感其母華臺

往生之瑞. 篤志念佛. 期生安養. 病中請僧行

懺. 自見其身. 著新淨衣. 在樓閣上. 作禮念

佛. 謂家人曰. 勤修淨業. 西方相待. 右脅西向

而逝

周行婆

宋周行婆. 太平州人. 早年念佛. 精專弗替. 一

夕胡□念佛. 泊然而化. □人見數僧引婆騰

空西去

陸氏宜人

宋宜人陸氏. 錢塘人. 朝請王璵妻也. 嘗誦法

華. 篤意淨土. 禮懺一會. 念佛萬聲凡三十年.

因微疾忽聞天鼓自鳴. 人方驚異. 卽面西端

經數: 二○七二

經名: 往生集卷第二

頁數: 一四五

上              欄

坐. 雙手結印而逝

贊曰. 結印而逝. 不獨僧中有之. 在女人亦屢

見焉. 皆心不散亂. 身不放逸之祥徵也. 嗚呼.

爲女人者. 能倣此. 每日至誠禮懺一會. 念佛

萬聲三十年. 不異其心. 吾爲伊保任. 決生淨

土

□氏

宋錢塘□氏. 晝來念佛. 誦彌陀經. 後有疾. 請

亨律師指示. 陳說未終端坐而化. 老妾于氏.

亦念佛不 輟. 一夕夢. □氏告云. 我已生淨土.

汝七日當生. 至期而逝

朱氏

宋□川朱氏. 念佛三十年. 忽斷食四十日. 唯

飮水念佛. 夢三僧各執蓮花謂曰. 吾先爲汝

種此花. 今當往生. 旣寤請僧助念. 端坐而

逝

項氏

宋項氏. 名妙智. □縣人. 寡居二女悉令爲尼.

精勤念佛. 一日忽曰. 我欲坐脫. 錯與作棺. 女

曰. 佛用金棺. 無嫌也. 母喜俄而異香滿室. 西

向結印. 微○而逝

裴氏女

宋汾陽裴氏女. 專志念佛. 報盡日. 索火焚香

言. 佛以蓮臺迎我. 我當往生. 已而天花飛墜.

安坐而化

比氏

宋比氏. 慈溪人. 自幼蔬食念佛. 歸章氏一心

不變. 施米貸被以濟饑凍. 後微疾. 念佛尤力.

忽見佛菩薩諸天聖衆. 普現目前. 燈光千點.

中              欄

□□然狀若虹橋. 卽日吉祥而逝

孫氏

宋四明孫氏. 寡居念佛. 三十年不懈. 一日微

恙. 夢八僧繞行懺宮. 己身掛□衣. 隨僧行. 旣

覺沐浴淨衣. 請僧行懺. 於大衆前. 端坐誦經.

至一心不亂. 左手結印而逝. 遠近皆聞空中

樂音

樓氏

宋樓氏慧靜. 適寺簿周元卿. 嘗披玩傳燈. 發

明見地. 尤以淨業爲眞修. 念佛不輟. 晩年被

疾. 忽見蓮臺紫色. 化佛無數. 異香滿室. 語家

[&FFFF]#□令念佛. 頃刻而化

秦氏

宋秦氏淨堅. 家松江厭惡女身. 與夫各處. 精

持齋戒. 閱華嚴法華光明般若經. 無虛日. 晨

昏修彌陀懺. 禮佛千拜久之. 有光明入室. 面

西安坐而終

鍾婆

宋嘉禾鍾婆. 誦彌陀經念佛. 二十年爲常課.

一日語子曰. 見大白蓮華無數. 衆聖在此. 端

坐聳身而化

孫氏

宋錢唐孫氏女. 常念佛持□. 因病請淸照律

師. 至謂曰. 久病厭世願心往生. 師爲談淨土

因緣. 大喜至夜夢. 師持藥一盞服之. 流汗身

心輕安. 三日後語侍人曰. 迦葉尊者來此. 好

金蓮華座. 卽瞑目結印而化

梁氏

宋梁氏女. 居汾陽. 兩目俱盲. 遇沙門勸令念

下              欄

佛. 越三年雙目開明. 後忽見佛菩薩幡蓋來

迎. 卽日命終

黃婆

宋潮山黃婆. 持金剛法華. 專心念佛. 忽患痢

疾. 但飮水不食. □菴僧善修. 夢婆來謂曰. 將

往西方. 越二日婆西向念佛. 端坐而化. 遠近

皆見紅霞覆婆之屋

陳氏

宋廣平陳氏. 剪髮爲出家相. 朝夕念佛. 四衆

稱爲道者. 後病中集緇素念佛. 兩日忽合掌.

泊然而化

崔婆

宋東平梁氏乳□崔婆. 淄州人. 平生茹素極

愚. 不能與同輩爭長短. 主母晁夫人留意禪

學. 崔朝夕在旁. 但誦阿彌陀佛. 虔誠不少輟.

不持數珠. 莫知其幾千萬遍. 年七十二得疾.

洞泄不下床. 然持念愈篤. 忽若無事時. 倡偈

曰. 西方一路好修行. 上無條嶺. 下無坑. 去時

不用. 著鞋襪脚踏蓮花步步生. 諷詠不絶口.

人問何人語. 曰我所作. 曰婆婆何時可行. 曰

申時去. 果以其時去. 用僧法焚之. 舌獨不化.

如蓮花然

吳氏女

宋吳氏縣君. 齋戒淸修. 有侍女亦精進念佛.

忽見金蓮捧足者三. 數日見膝. 又數日見身.

又數日見其面目. 中乃阿彌陀佛. 左右則觀

音勢至也. 又悉見堂殿國界. 皎如指掌. 如是

三載. 常儼然在目. 後忽感疾. 自言往生乃

終

經數: 二○七二

經名: 往生集卷第二

頁數: 一四六

上              欄

贊曰. 吳氏女. 時時見佛. 有之乎. 觀力精進.

理固有之. 但魔佛須辯. 邪正或殊. 女人遇此.

當速質諸明者

鄭氏

元鄭氏淨安. 錢塘人. 念佛日無虛度. 得疾聞

空中聲. 曰汝行有期. 毋得自怠. 又見佛身金

色. 卽奮起面西端坐. 召其出幅子義修. 諷彌

陀經. □然而化. 其女夢. 母報曰. 吾已得生淨

土. 可聞諸修師云

周婆

元□縣寶幢市周婆. 精修淨土. 遇歲首持不

語. 晝夜常坐. 盡月而止. 遇暑月則施茶湯. 歷

久不廢. 一夕夢. 大荷葉遍覆一市. 覺自身持

數珠行道葉上. 旣而微疾. □人夜見幢幡寶

蓋來入其家. 黎明婆已合掌. 念佛逝矣

薛氏

大明薛氏. 武塘世族女也. 生時母夢. 長庚入

懷. 後歸周生子五人而寡. 秉節自誓. 供觀音

大士. 香煙結蓮花. 人異之. 專心淨業. 好施不

倦. 念佛十五年如一日. 萬曆丁亥五月得疾.

醫進乳粥. 確乎不許. 遂絶粒屛藥石. 至九月

六日. 延僧禮懺. 且曰. 四日足吾事畢矣. 乃西

向對彌陀像. 晝夜繫念. 囑諸子翊贊. 禁諸婦

女毋入. 時正重九. 取淨衣. 點淨香水. ○禪

椅. 次早索水灌手. 誦甘露眞言. 著所淨衣. 戴

誌公帽. 長□佛前念. 然香讚佛偈. 唱三歸依.

禮三拜輪珠. 念佛一百八遍. 逮午趺坐. 結印

而化. 神氣熙然. 較生存. 倍更開朗. 一時在側

者. 俱聞蓮花香滿室中. 諸子奉命入龕. 觀者

中              欄

數千人. 歡喜頂禮. 其詳載諸本傳志云

贊曰. 母遺命具龕. 無棺槨. 無迎殺神. 無燒紙

錢. 無殺牲以祭. 諸子悉隨順不二. 吾聞. 昔有

臨終坐脫者. 子恐乖名敎. □其足伸之. 父忽

躍臂□子. 子懼曰. 助父坐脫耳. 視今日周氏

諸子. 爲何如. 先是母以殘息. 待予至授戒. 予

適稽緩. 母曰. 時至不可待矣. 卽化去. 人以爲

恨. 寧知予未下船舷. □磨已竟. 噫諸上善人.

同會一處. 周氏之母子. 不其然歟

許氏婦

大明許氏婦. 杭郡人. 生平恭順質實. 惟以念

佛爲事. 將卒呼家人與訣別. 著淨衣端坐. 手

執天目白花. 自[&FFFF]#之. 安然而逝

總論

極樂國土. 實無女人. 女旣得生. 悉具大丈夫

相. 今人繪九品圖. 而作女相者非也. 殆存其

本因. 以彰雜類之同生耳. 淸淨界中. 覓男相

尙不可得. 肉女相乎. 雖然女更有三病焉. 孝

翁姑不如其父母一也. 御婢僕不如其子孫

二也. 知布施而不知息其貪心. 知慕男身. 而

不知革其女習. 知奔走寺宇恭事沙門. 而不

知反心諸已三也. 明於此三未出娑婆. 而居

然比丘矣. 夫何慮不生淨土

惡人往生類

張善和

唐張善和. 殺牛爲業. 臨終見群牛. 作人語索

命. 於是大怖. 喚其妻云. 速延僧爲我懺悔. 僧

至諭之曰. 觀經中說. 臨終惡相現者. 至心念

佛卽得往生. 和云. 地獄至急. 不暇取香爐矣

下              欄

卽以右手擎火. 左手拈香. 面西專切稱佛. 未

滿十聲. 自言佛來迎我. 卽化去

贊曰. 觀其地獄至急. 手作香爐蓋勢迫. 情極

懇苦精誠. 更無第二念矣. 雖云十念寧不遠

過悠悠者百千萬億念. 決定往生理實如是.

或疑菩薩示現者容有之. 而不盡然也

張鍾□

唐張鍾□. 殺鉤爲業. 病革見緋衣人. 驅群□

啄之. 血流被面. 痛不可忍. 有僧爲設佛像敎

令念佛. 頃之香氣滿室. 恬然而逝

雄俊

唐雄俊. 寓成都. 膽勇過人. 不守錢律. 嘗罷道

從戎. 尋復爲僧. 因聞經言. 一稱佛名. 滅八十

億劫生死重罪. 乃大喜曰. 賴有此耳. 自是雖

爲惡. 而念佛不輟. 丁未二月暴亡. 經宿忽甦.

言至冥司. 主者曰. 誤追汝. 然汝念佛. 本無深

信. 今還人世. 宜倍精進. 人以爲地獄漏網. 旣

而入山. 齋戒念佛越四年. 辛亥三月. 緇輩咸

集告曰. 吾時至矣. 爾輩還城見吾親知. 爲吾

語曰. 俊以念佛得生淨土. 毋以爲地獄漏網

人也. 語笑之間. 端坐而化

贊曰. 薰□不同器. 寧有且造惡且念佛而得

往生者乎. 噫觀賴有此耳之一言. 其於稱佛

滅罪之語. 蓋信入骨髓矣. 卽此一念. 力重萬

鈞. 臨終轉業往生. 又何疑哉

惟恭

唐惟恭. 住法性寺. 慢上凌下. 親狎非類. 酒徒

博侶. 交集於門. 暇則念佛. 寺僧靈□者. 同惡

相濟. 里人爲之語曰. 靈□造惡. 惟恭繼跡. 地

經數: 二○七二

經名: 往生集卷第二

頁數: 一四七

上              欄

獄千重. 莫厭雙入. 恭聞曰. 我雖積業罪無所

[&FFFF]#. 然賴淨士敎主. 憫我愆尤. 拔我塗百. 豈

復墮惡道耶. 乾寧二年病革. □自外還見伶

人數輩. 少年麗服問所從來. 答曰. 西來迎恭

上人耳. 一人懷中出金甁. 甁中蓮花其合如

拳俄頃增長. 如盤盂. 光彩交映. 望寺疾馳而

忽不見. □至寺聞鍾聲. 恭已逝矣

瑩珂

宋瑩珂. 受業□川瑤山. 酒炙無所擇. 忽自念

梵行虧缺. 恐從流轉. 令同住取戒珠禪師所

編往生傳讀之. 凡讀一傳爲一首肯. 旣而室

中面西. 設禪椅絶食. 念佛越三日. 夢佛告曰.

汝尙壽十年. 且當自勉. 珂白佛言. 設有百年.

閻色濁惡. 易失正命. 所願早生安養. 奉事衆

聖. 佛言. 汝志如是. 後三日當迎汝. 至期命

[&FFFF]#. 誦彌陀經. 乃曰. 佛及大衆俱至. 寂然而

化

仲明

宋仲明. 居山陰報恩寺. 素無戒檢. 因感疾.

謂同學道寧曰. 我今心識散亂. 何藥可治. 寧

敎以隨息念佛. 明如所敎. 至七日力已困憊.

寧又令想目前佛像. 久之忽見二菩薩. 次復

見佛. 瞑目而逝

吳瓊

宋吳瓊臨安人. 先爲僧. 退道返俗. 前後兩娶

生二子. 屠沽之事. 靡所不爲. 常□[&FFFF]#殺鉤鴨

等. 則持而唱云. 阿彌陀佛子. 奸脫此身去. 連

稱佛號. 乃施刃. 每切肉. 念佛不輟. 後目上生

瘤. 如鉤卵. 遂大憂怖. □草庵. 分散其妻子.

中              欄

念佛禮懺. 晝夜如不及. 紹興二十三年. 告人

云. 瓊來日戌時去也. 人皆笑之. 次晩以布衫

換酒飮畢. 書頌云. 似酒皆空. 問甚禪宗. 今日

珍重. 明月淸風. 端坐合掌念佛. 叫云. 佛來.

卽化去

金奭

宋金奭. 會稽人. 網魚爲業. 忽猛省. 持戒精進.

日課佛號萬聲. 久而弗替. 後無疾. 語家人云.

阿彌陀佛. 與二菩薩俱來迎我. 我歸淨土去

也. 焚香端坐而化. 邑人聞異香天樂. 終日不

散

贊曰. 奭之事與善和鍾□異. 彼則生平造業.

臨歿輸誠. 此則預革前非. 久修善業. 往生品

位. 必過於二人矣

總論

無邊苦海. 岸在回頭. 積劫幽宮. 明存一八. 淨

土之不遺惡人無惑也. 雖然悟遷善之有門.

而痛自怨艾可也. 恃帶業之猶生. 而安心造

惡. 僥倖於萬一不可也. 古之惡人. 以此爲

藥. 今之惡人. 執此成病. 是故古之惡人. 惡

人之善人也. 今之惡人. 惡人之惡人也. 悲夫

畜生往生類

龍子

菩薩處胎經云. 有一龍子. 謂金翅鳥曰. 我自

受龍身. 未曾殺生. 觸□水性. 壽終之後. 當生

阿彌陀佛國

贊曰. 慈心不殺. 淨業正因. 龍受佛言. 往生固

其宜矣

鸚鵡

下               欄

唐貞元中. 河東裴氏. 畜鸚鵡. 常念佛. 過午不

食. 臨終十念氣絶. 火化之得舍利十餘粒. 炯

然耀目. 僧慧觀者. 用陶□建塔. 以旌其異. 成

都尹韋○爲之記. 有了空相於無念. 留眞骨

於已斃之句云

□□

宋黃巖正等寺觀公. 畜□□. 能言常念佛不

輟. 一日立化穴上菩之. 俄而舌端出紫蓮花

一□. 靈芝律師嘗爲之讚. 有立亡籠閉渾閒

事. 化紫蓮花也太奇之句焉

又

潭州人. 有養□□者. 常念佛旣斃. 以棺菩之.

忽生蓮花一□. 自其口出有頌之者. 云有一

靈禽. 號八哥. 解隨僧口念彌陀. 死埋平地蓮

花發. 人不回心爭奈何

贊曰. 鸚鵡□□. 人敎以念佛. 蓋常事耳. 今胡

不見往生. 噫譬諸世人. 均聞念佛之敎. 有信

心念者. 有輕心念者. 是以念佛人多往生人

少. 彼鸚鵡□□. 何獨不然乎

總論

或謂. 人靈而物蠢. 云何禽畜而得往生. 是不

知. 凡厥有情. 皆具佛之靈覺. 迷有厚薄. 而

分人畜. 非靈蠢之不□也. 雉聽法華. 而再世

爲僧. 牛睹金容而死生天上. 歷歷載諸傳記

矣. 肉地獄鬼畜. 皆生我刹. 固法藏比丘之本

願乎. 所恨人見禽畜之往生. 而恬無警悟. 甘

心五濁. 束手輪□. 一息不來. 易形於鱗羽. 而

不自知也. 獨何爲哉

續錄

經數: 二○七二

經名: 往生集卷第二

頁數: 一四八

上              欄

今時往生者. 隨聞見續入. 故□附二卷末.

不分門類. 不別先後

僧明本

大明明本. 通州靜嘉寺僧. 素有高志. 梵行淸

白. 勤於講業. 後輟講專心淨土. 六時禮念. 年

久弗替. 忽微恙. 自知時至. 告衆安然而化. 異

香七日

朱綱少府

大明朱綱. 京都人. 業儒中鄕擧. 三上春官不

第. 乃就職官二府致仕. 專修淨土. 日課佛三

萬. 十五年無少怠倦. 臨終坐榻上. 兩手擎珠.

念佛不輟. 異香滿室. 乃云佛來也. 連聲稱念

而逝

于□

大明于□. 北京昌平州邵村民于貴之母. 久

積念佛. 一日浣衣甚潔. 謂其子曰. 予將生淨

土. 子未信. 至期取□置庭心. 坐□上脫去. 異

香天樂. 鄕人皆聞

顧居士

大明顧源. 金陵人. 自號寶幢居士. 幼能詩善

草書. 中年一志淨業. 後微疾. 集僧俗道友. 十

念阿彌陀佛. 唱和相續. 語人云. 我決定往生

矣. 人問何故. 曰我見阿彌陀佛. 身滿虛空. 世

界金色. 佛以袈裟覆我. 我身已坐蓮花中. 時

一衆聞蓮花香. 諸子悲戀不已. 居士曰. 汝謂

我往何處. 何處卽此處. 此處若明何處不了.

乃屛人曰. 毋多言亂我心. 空中諸佛迎我. 三

鼓行矣. 至期怡然含○而逝. 少宗伯殷秋溟

先生. 爲之傳云

中              欄

贊曰. 身已坐蓮花中. 生則決定生也. 何處卽

此處. 去則實不去也. 居士之生. 當不在中下

品矣

方氏

大明方氏. 諸生吳應道室也. 三十而寡. 守志

歸佛. 專修淨土. 一老□亦齋戒. 相隨逐二十

年. 萬曆乙酉. 時年五十矣. 小疾呼老□相對

念佛不輟無一語及他務卒前一日. 沐浴更

衣. 明晨然香禮佛. 還坐一榻而逝. 有子用先.

第進士不妄語人也. 爲予道始末如此

張母

大明張母. 陶氏. 爲長水守約居士繼室. 居士

奉佛. 母化之. 日課誦無間. 居士出禮普陀. 母

謂二子曰. 吾平日參是心作佛是心是佛二

語今始悟初四日吾行矣. 及期端坐而逝. 次

日居士犯成殮. 俄而棺上出靑蓮花五□. 居

士大駭異. 自愧□常與俱. 不知其道行如此.

遠近見聞. 靡不嘆慕

祖香

大明祖香. 江西新喩人. 於山東龍潭寺. 精修

淨業. 有居士王傑者. 築菴延之. 未幾語傑云.

某日當歸家. 衆苦留. 香云. 歸安養家耳. 及期

敷座西向坐逝. 擧龕八山. 化火自焚

郭大林

大明郭大林. 湯陰人. 平生端潔雅素. 出世爲

懷. 遇僧敎以念佛. 遂一心淨土. 年七十六. 一

日無疾. 與子別云. 明午當去. 至日坐脫

劉通志

大明劉通志. 京都人. 精懇念佛. 年五十二得

下              欄

疾. 念益切. □人李白齋先卒. 通氣絶. 自旦至

午復甦. 謂家人曰. 適見一舟. 云往淨土. 乘舟

三十六人. 白齋與焉. 我亦一數. 但衣未鮮潔.

又忘帶念珠. 命我易衣取珠. 舟艤相待. 家人

急爲易衣. 珠掛其項須臾而逝

孫氏母

大明中官孫名之母. 一生齋戒念佛. 年老微

恙. 自知時至. 告其子. 欲坐脫. 子哀泣止之不

得. 乃爲作龕. 至期入龕. 安坐化去

唐體如文學

大明唐延任. 浙之蘭溪人. 號體如居士. 孝友

醇○. 出自天性. 少遊□校有聲. 已而覺世無

常. 傾心至道. 參雲棲. 受念佛三昧. 遂力行

之. 凡十三年如一日. 唯篤志以西方爲歸. 萬

曆癸卯. 値耳順. 仲冬之旦. 忽謂諸子曰. 新春

十有一日吾行矣. 數日前禮誦如平時. 至期

□漱整衣端坐. 手結印. 口稱佛名. 含○而逝.

如入禪定

贊曰. 居士將入滅. 諸子請曰. 大人臨終一段

因緣. 當聞之雲棲. 入往生傳否. 居士謂. 必以

報吾師. 然勿爲裝飾. 據事直陳. 至於入傳不

入傳. 師自有見. 切勿以不入傳而有□色而

有□意. 嗟乎. 卽是可以觀所養矣. 平生於淨

土諦信不貳. 含○而逝. 往生何疑焉

楊嘉□文學

大明楊嘉□字邦華. 泰和人. 世家子也. 年十

三持不殺戒. 蚤□無所傷. 二十三肄業南雍.

俄疾作. 以萬曆乙巳仲冬十九日卒. 卒之先

夢遊地獄. 見地藏大士於冥陽殿. 覺而放諸

經數: 二○七二

經名: 往生集卷第二

頁數: 一四九

上              欄

生命. 延僧誦經念佛. 謂人曰吾將逝矣. 靑蓮

花現吾前. 得非淨土境乎. 遂晝夜念佛不輟.

命息燭曰. 汝輩假燭爲明. 吾不須燭. 常在光

明中耳. 問何所見. 曰蓮開四色. 問見彌陀否.

曰見彌陀現千丈身. 問觀音. 曰身與彌陀等.

問勢至. 曰不見也. 言訖忽躍起拈香. 連聲語

曰. 彌陀經功德不可說. 不可說. 不可說. 吾已

得上品矣. 寂然而逝

贊曰. 邦華好學天植. 書無所不讀. 已獨潛心

於內典. 又獨加意於內典之淨土法門. 其臨

沒也. 謂彌陀經功德不可說. 而三稱之. 見之

眞故. 言之切也. 仲兄嘉祚. 傳其事. 而矢之

曰. 予所□語墮拔舌獄. 其亦見眞而言切歟.

不信淨土者可思已

□熙載文學

大明□熙載. 錢塘人. 法名廣定. 生平忠信不

欺. 以德行稱於□校. 晩歸佛. 禪誦夙夜匪懈.

萬曆辛亥春二月得疾. 每睡覺云. 吾夢於山

中心見佛. 佛未見. 見百鳥叢集. 如是累日. 至

二十七食時. 忽擧首視□外. 謂其子世翰曰.

今日別是一乾坤矣. 顧家人爲置銀錢. 俄而

曰. 吾向恐見官備用. 今無用此. 三鼓云. 有

二童子來迎. 佛坐蓮花臺現吾前. 吾往矣. 吉

祥而逝

朱氏

大明陳母朱氏. 吳郡嘉定人. 濬川居士室也.

孝慈天植. 素向三寶. 年八十一. 其子參雲棲

歸. 導以念佛往生. 遂篤志淨業. 越二載示疾.

卒之前三日. 堂前大呼母名者三. 母云. 有二

中              欄

靑衣在此. 時病久孱困. 忽躍起□脊端坐. 諸

子勸其寢息. 乃吉祥而逝. 迎尸中堂. 仰臥之.

尸自轉西向. 一時駭異. 以爲精誠所感致云

贊曰. □父陳母. 俱有靑衣童子之祥. 當生人

天. 旣而一則佛現蓮臺. 一則不忘西向. 又當

生淨土. 二相俱時. 生方未可定也. 卽不生. 生

且不遠矣

徐氏

大明陸母徐氏. 嘉定人. 孀居刻志淨業. 夫昔

有千金出貸. 焚券不取. □飾□以施人. □于

佛所禮誦不輟. 如是者十載. 一夕忽呼侍人

曰. 看東方光發否. 我往生時至矣. 汝輩可助

我. 遂高聲念佛. 合掌而逝

戈廣泰居士

大明戈以安. 法名廣泰. 錢塘人. 性至孝. 素積

善行. 而深自[&FFFF]#晦. 不心人知. 晩歲精誠奉佛.

與靈芝僧玄素. 結春秋二社念佛. 誦華嚴五

經. 忽謂人曰. 吾大限將至. 當爲西歸資糧. 遂

自室課誦. 昕夕不輟. 預定歸期於臘月二十

一日. 前二夕. 母子環視悲□. 居士○曰. 生必

有滅. 奚悲爲. 吾方凝神淨域. 面覲彌陀. 若等

愼勿以情愛亂我正念. 諄諄惟囑玄素. 助念

無間雜語. 至期寂然而逝

贊曰. 僧入冥見居士. 晏坐靜室. 經籍盈□. 庭

多紫竹石峰. 淸絶如洞天. 夫居士宜生極樂.

胡爲尙在冥境. 意者平日志切誦經. 經願未

滿. 滿願而後往生歟

杜居士

大明杜居士. 順天府宛平縣人. 隱西山瑞光

下              欄

寺側古齋堂中. 置家事不問. 三十年專志念

佛. 予鄕人童廣策詣之. 居士問所從來. 答曰

杭州. 曰君杭人. 識雲棲宏公否. 策答曰. 吾師

也. 居士合掌念佛. 更無他語. 將終禮懺九日.

至懺文懇切處. 輒流肉□咽. 遂絶食惟飮水

少許. 懺畢坐脫. 浹旬顔貌如生. 人望見有五

色彩雲. 盤旋屋上云

孫大玗居士

大明孫叔子. 法名大玗. 自幼警敏端確. 年十

二隨父鏡吾居士. 奉四十八願彌陀像. 入雲

棲. 因受五戒. 歸而斷□血. 息交遊罷□□. 矢

志念佛. 誓取金臺. 而勤苦不惜身命. 俄而見

兩比丘持蓮花以一心淨土印可. 復見化人.

誦金剛經一晝夜. 乃□然起坐曰. 彌陀觀音

皆來迎我. 結金剛拳印. 大呼阿彌陀佛數聲.

泊然而寂. 時萬曆辛亥十一月十一日也. 有

淨土十二時歌傳世. 詳具吳太史西生傳中

贊曰. 吳太史觀我居士. 稱玗室歲産瑞芝. 卒

之歲. 有大如斗者. 如金如玉. 如赤白輪. 往生

之祥可徵矣. 爲作孫叔子西生傳. 太史長者.

言無虛妄. 因錄之

吳居士

大明吳居士. 仁和人. 諱大恩別號仰竹. 生平

孝友誠篤. 好行陰德. 放生救苦. 恤□代逋. 遂

感陰□遇光舟危返風種種善報. 而虔心內

敎. 晨夕誦經. 稱念阿彌陀佛. 精進無倦萬曆

四十年五月初三日別衆. 跏趺端坐而逝. 室

有香氣神色煥然. 詳具印持嚴君所作傳云

吳居士

經數: 二○七二

經名: 往生集卷第三

頁數: 一五○

上              欄

大明吳居士. 新安世家也. 諱繼勛字用卿. 別

號十如居士. 賦性比又質如木. 直如矢. 好行

種種善事. 嗜之而不厭如甘露. 晩歲耽心內

典. 持往生□. 稱念阿彌陀佛洪名. 日有定課.

歷寒暑純一無間. 嘗墮江中足若有物憑藉.

漂十里躍而登舟. 衆以爲佛力所感. 忽患背

疽危. 甚人不堪其憂. 居士陶然談笑. 自如若

無疾苦者. 俄而正念示寂. 厥子Ｃ章子輿氏

所謂善信人也. 言無虛妄. 其所述行狀如是

往生集卷之二

往生集卷之三

古杭雲棲寺沙門□宏輯

諸聖同歸類

擇生極樂

觀無量壽佛經云. 爾時韋提希. 號泣白佛言.

世尊願爲我. 廣說無憂惱處. 我當往生. 不樂

閻色濁惡世也. 於是世尊放眉間光. 遍照十

方世界. 諸佛國土皆於中現. 時韋提希見已

向佛言. 是諸佛土雖復淸淨皆有光明. 我今

惟願生於極樂世界阿彌陀佛所

往生無數

大無量壽經云. 彌勒白佛言. 於此世界. 有幾

菩薩. 往生極樂. 佛告彌勒. 於此世界. 有六十

二億不退菩薩. 往生彼國. 小行菩薩不可稱

計. 不但此國. 他方佛土. 如遠照佛刹. 有百八

十億菩薩. 皆當往生. 乃至十方佛刹. 往生者

中              欄

甚多無數. 我若具說. 一劫猶未能盡

贊曰. 此界他方. 往生無量. 淨土何以容之. 噫

嚮海尙納百川. 虛空猶含萬象. 而無邊刹海.

不出普賢一毛孔中. 然則擧淨土針鋒之地.

而容無盡之往生. 不亦恢恢乎. 有餘裕哉

面見彌陀

觀佛三昧經. 佛記文殊. 當生極樂. 文殊發願

偈云. 願我命終時. 滅除諸障□. 面見彌陀佛.

往生安樂刹. 生彼佛國已. 滿足我大願. 阿彌

陀如來. 現前授我記

十願心生

華嚴經. 普賢菩薩列十種大願. 普爲衆生. 心

生淨土. 偈云. 願我臨欲命終時. 盡除一切諸

障□. 面見彼佛阿彌陀. 卽得往生安樂刹. 又

云. 彼佛衆會咸淸淨. 我時於勝蓮華生. 親睹

如來無量光. 現前授我菩提記

贊曰. 文殊七佛之祖. 普賢萬行攸宗. 而淨土

往生. 諄諄如出一口. 娑婆良弼. 卽安養親臣.

明亦甚矣. 薄淨土而不願往生謬哉

偈論淨土

天親菩薩. 天竺人. 廣造諸論. 昇兜率內院. 禮

覲彌勒復著無量壽經論及淨土偈. 五門修

法. 普勸往生

請佛形儀

天竺□頭摩寺. 五通菩薩. 以神力往安樂國.

見阿彌陀佛. 陳云. 娑婆衆生. 願生淨土. 無佛

形儀. 請垂降許. 佛言. 汝應先行. 尋當現彼.

五通還. 聖儀已至一佛五十菩薩. 各坐蓮華.

在樹葉上. 遂傳寫流布. 見感通傳

下              欄

贊曰. 人疑安樂非神力可到. 噫一念往生. 不

勞迪指. 獨何歟

造論起信

馬鳴菩薩. 西天第十二祖. 嘗著起信論. 後明

心生淨土. 最爲切要

龍樹記生

楞伽經云. 大慧汝當知. 善逝涅槃後. 未來世

當有持於我法者大名德比丘. 厥號爲龍樹.

能破有無宗. 世間中顯我無上大乘法. 得初

勸喜地. 往生安樂國

集善往生

大悲經云. 佛言. 我滅度後. 北天竺國有比丘.

名祁婆伽. 修集無量種種最勝菩提善根. 已

而命終. 生於西方過百千億世界無量壽國.

於彼佛所. 種諸善根. 後當作佛. 號無垢光

得忍往生

菩薩生地經云. 佛言. 時摩差竭. 得不起法忍.

五百淸信士. 二十五淸信女. 皆得不退轉地

壽終. 俱生無量壽佛淸淨國

贊曰. 心生西方. 爲欲悟無生忍登不退地也.

已得忍已得不退. 而復心生. 菩薩之樂近如

來乃如此. 今具縛凡夫. 忍力未充. 退緣無限.

而不刻心淨土. 謂之何哉. 是則名爲可憐憫

者

第二大願

菩薩內戒經云. 菩薩有三願. 其第二願. 願我

命終. 往生阿彌陀佛前

念佛滅罪

大智度論云. 有諸菩薩. 自念謗大般若. 墮惡